cyanic-selkie/wikianc huggingface dataset:
কিলিয়ান এমবাপে
আন্তর্জাতিক ফুটবল
এমবাপে রাশিয়ায় অনুষ্ঠিত ২০১৮ ফিফা বিশ্বকাপের জন্য দিদিয়ে দেশঁয়ের অধীনে ঘোষিত ফ্রান্স দলে স্থান পাওয়ার মাধ্যমে প্রথমবারের মতো ফিফা বিশ্বকাপে অংশগ্রহণ করার সুযোগ পান। ২০১৮ সালের ১৬ই জুন তারিখে, তিনি অস্ট্রেলিয়ার বিরুদ্ধে গ্রুপ পর্বে নিজেদের প্রথম ম্যাচে অংশগ্রহণ করার মাধ্যমে ফিফা বিশ্বকাপে অভিষেক করেছেন।   ৫ দিন পর, পেরুর বিরুদ্ধে ম্যাচের ৩৪তম মিনিটে তিনি ফিফা বিশ্বকাপে তার প্রথম এবং উক্ত ম্যাচের জয়সূচক গোলটি করেছেন।   এই আসরের ফাইনালে তার দল ক্রোয়েশিয়াকে ৪–২ গোলের ব্যবধানে পরাজিত করে উক্ত প্রতিযোগিতার ইতিহাসে দ্বিতীয়বারের মতো শিরোপা ঘরে তুলতে সক্ষম হয়েছিল, ম্যাচের ৬৫তম মিনিটে লুকাস এরনঁদেজের অ্যাসিস্ট হতে গোল করেছেন।   উক্ত বিশ্বকাপে তিনি ৭ ম্যাচে ৪টি গোল করে তিনি সেরা যুব খেলোয়াড়ের পুরস্কার জয়লাভ করেছেন।
সনাতন ধর্ম
ব্যুৎপত্তি
বৈশেষিক দর্শন প্রণেতা মহর্ষি কণাদ ধর্মের লক্ষ্য হিসেবে বলেছেন-
কিলিয়ান এমবাপে
ব্যক্তিগত
180px|থাম্ব|ডান|[[২০১৮ ফিফা বিশ্বকাপ|২০১৮ ফিফা বিশ্বকাপের সেরা যুব খেলোয়াড়ের পুরস্কার হাতে এমবাপে]]
সনাতন ধর্ম
ব্যুৎপত্তি
"যতো অভ্যুদয় নিঃশ্রেয়সসিদ্ধিঃ স ধর্মঃ।" "অর্থাৎ, যা তত্ত্বজ্ঞান দ্বারা মুক্তি লাভের হেতু, তাই ধর্ম। অথবা, যা সুখ ও মোক্ষের সাধন তাই ধর্ম।"
এখানে তত্ত্বজ্ঞান হচ্ছে মুক্তির কারণ, তত্ত্বজ্ঞান ধর্মবলে উৎপন্ন হয়। যখন তত্ত্বজ্ঞান ব্যতীত মুক্তি হয় না, ধর্ম ব্যতীত তত্ত্বজ্ঞানও হয় না, তখন তত্ত্বজ্ঞানজনিত মুক্তিলাভ যে ধর্ম হতেই হবে তা অনায়াসসাধ্য। যা ঐরূপ মুক্তির সাধক তাই ধর্ম—এটি ধর্মের লক্ষণ। সুতরাং, নিবৃত্তিধর্ম বা যোগজ ধর্ম এই লক্ষণের লক্ষ্য। অপর প্রবৃত্তিধর্ম মুক্তির অনুপযোগী বলে মহর্ষি এখানে তার উল্লেখ করেন নি। প্রবৃত্তি ধর্ম ও নিবৃত্তি ধর্ম - উভয় ধর্মই এই লক্ষণের লক্ষ্য। যার ফলে সুখ লাভ হয়, তা এবং যার ফলে মুক্তিলাভ হয় তাও ধর্ম। ফলতঃ যা পরম পুরুষার্থের হেতু তাই ধর্ম। সুখ ও দুঃখ নিবৃত্তিই পরম পুরুষার্থ।
ইতিহাস
ধ্রুপদী সংস্কৃত সাহিত্যে ধর্ম সনাতন শব্দগুচ্ছটি পাওয়া যায়, যেমন খ্রিস্টপূর্ব ৫ম শতাব্দীতে রচিত মনুস্মৃতিতে ও ভাগবত পুরাণে শব্দগুচ্ছটি রয়েছে।
অন্যান্য সম্প্রদায়ের সাথে প্রতিযোগিতা
সনাতনী ও সংস্কারবাদীরা (আর্য সমাজ, রাধা সোমি ও রামকৃষ্ণ মিশন) এক শতাব্দীরও বেশি সময় ধরে অনুসারীদের জন্য প্রতিদ্বন্দ্বিতা করেছে, কখনও কখনও হিন্দু সমাজে গভীর বিভেদ সৃষ্টি করেছে, যেমনটি দক্ষিণ আফ্রিকান হিন্দুদের ক্ষেত্রে ছিল আর্য সমাজ ও সনাতনীদের মধ্যে বিভক্তি। যদিও সংস্কারবাদী দলগুলি প্রাথমিকভাবে আরও ভালভাবে সংগঠিত হয়েছিল, ১৮৬০ সালের মধ্যে, সনাতনী গোষ্ঠীগুলিতেও অভ্যন্তরীণ পাল্টা-সংস্কারের প্রক্রিয়া চলছিল, এবং সনাতন ধর্মের মতো আধুনিক লাইনে গোঁড়া বিশ্বাসের প্রচারের জন্য সমাজের আবির্ভাব ঘটে ১৮৭৩ সালে রক্ষিণী সভা। কিছু ধর্মীয় ভাষ্যকার হিন্দুধর্মের মধ্যে সনাতনী-সামাজি দ্বিধাবিভক্তিকে খ্রিস্টান ধর্মের ক্যাথলিক-প্রোটেস্ট্যান্ট বিভাগের সাথে তুলনা করেছেন।
বহিঃসংযোগ
<references group="অথর্ববেদ" />
কার্তিকচন্দ্র দাশগুপ্ত
কার্তিকচন্দ্র দাশগুপ্ত (৬ আগস্ট ১৮৮৪ — ২৭ ফেব্রুয়ারি ১৯৬৫) এক বাঙালি সাহিত্যিক ও সাংবাদিক।
জীবনী
কার্তিকচন্দ্র দাশগুপ্তর জন্ম বর্তমানের বাংলাদেশের বরিশালের ফুল্লশ্রী গ্রামে। পিতা মহেশচন্দ্র দাশগুপ্ত ছিলেন বিশিষ্ট চিকিৎসক ও নাট্যকার। কুচবিহার কলেজ থেকে বি.এ. পাশের পর আইন পড়তে থাকেন, কিন্তু শেষ না করেই তৎকালীন জাতীয় দৈনিক 'নবশক্তি' পত্রিকার সম্পাদকীয় বিভাগে যোগ দেন। তারপর একই সঙ্গে 'দেবালয়' প্রতিষ্ঠানের ও 'দেবালয়' মাসিক পত্রের সম্পাদকের কাজ করেন। কিছুকাল 'বিশ্বকোষ' এর লেখকগোষ্ঠীর অন্তর্ভুক্ত এবং Society for the Resuscitation of Oriental Literature (প্রাচ্য সাহিত্যের পুনরুত্থনের জন্য সমিতি)), হিন্দুস্থান বিমা কোম্পানি ও ইণ্ডিয়ান পাবলিশিং হাউসের সঙ্গে সংশ্লিষ্ট ছিলেন। এক সময় 'বার্ষিক শিশুসাথী' সম্পাদনার ভার তার উপর ন্যস্ত ছিল। কলকাতা বিশ্ববিদ্যালয় প্রেসের সুপারিনটেন্ডন্ট হিসাবেও কাজ করেছেন। পরে ইউনিভার্সিটির অফিস সুপারিনটেন্ডন্ট ও কয়েকবার সাময়িক ভাবে সহকারী রেজিস্ট্রারের কাজ করে অবসর নেন। সাহিত্যক্ষেত্রে শিশু সাহিত্য রচনার জন্য প্রতিষ্ঠা লাভ করেন। মিল্টনের কবিতা Lycidas অনুবাদ করেছেন তিনি।
মৃত্যু
কার্তিকচন্দ্র দাশগুপ্ত ৮১ বৎসর বয়সে ১৯৬৫ খ্রিস্টাব্দের ২৭ শে ফেব্রুয়ারি মৃত্যুবরণ করেন।
রানা আহমেদ
রানা আহমদ বা রানা আহমদ হামদ (জন্ম ১৯৮৫ ) হল একজন ছদ্মনাম সিরিয়ান নারী অধিকার কর্মী এবং সৌদি আরবের রিয়াদে জন্মগ্রহণকারী প্রাক্তন মুসলিম, যিনি ২০১৫ সালে জার্মানিতে পালিয়ে এসেছিলেন, যেখানে তিনি বর্তমানে বসবাস করেন। নাস্তিক প্রজাতন্ত্র এবং ফেইথ টু ফেইথলেস এর সহায়তায় তার উড়ান ভাইস নিউজ ডকুমেন্টারি লিভিং ইসলাম: রেসকিউং এক্স-মুসলিম (২০১৭) -এ আংশিকভাবে নথিভুক্ত করা হয়েছিল। তার ২০১৮ সালে প্রকাশিত জার্মান ভাষার আত্মজীবনীফাওয়েন ড্রাফেন হিয়া নেক থয়মেন ('মহিলাদের এখানে স্বপ্ন দেখার অনুমতি নেই' ), ফরাসি ভাষায়ও অনুবাদ করা হয়েছে, এবং তিনি স্পিগেল শীর্ষ -১০-সর্বাধিক বিক্রেতা হয়েছেন। ২০১৭ সালে, আহমদ 'ধর্ম ছাড়া শরণার্থীদের ব্যবহারিক সহায়তা প্রদান ও রাজনৈতিক কাজের মাধ্যমে তাদের জীবনযাত্রার উন্নতি' এর লক্ষ্য নিয়ে কোলন -ভিত্তিক নাস্তিক শরণার্থী ত্রাণ প্রতিষ্ঠা করেন।
যুবাবস্থা
আহমদের বাবা সিরিয়া থেকে এসেছিলেন ১৯৭০-এর দশকের মাঝামাঝি সময়ে সৌদি আরবে কনস্ট্রাকশন ম্যানেজার হিসেবে কাজ করতে। চার বছর পর, তিনি সিরিয়ায় আহমদের মাকে বিয়ে করেন এবং তাকে রিয়াদে নিয়ে যান। আহমদ ১৯৮৫ সালে সেখানে জন্মগ্রহণ করেছিলেন এবং তার একটি বড় ও একটি ছোট ভাই এবং একটি বড় বোন রয়েছে। তার পরিবার ছিল গভীর ধর্মীয় ভাব ধারার, তার কথায় 'আমাদের পরিবার সমাজের অন্যান্য পরিবারের তুলনায় একটি চরমপন্থী পরিবার', এবং সে ও তার ভাইবোনদের ৪ বছর বয়স থেকেই কুরআন শেখানো হয়েছিল
নীলফামারী সরকারি বালিকা উচ্চ বিদ্যালয়
নীলফামারী সরকারি বালিকা উচ্চ বিদ্যালয়  বাংলাদেশের নীলফামারী জেলার অন্তর্গত মেয়েদের একটি বিদ্যালয়।যা নীলফামারী শহরের প্রাণকেন্দ্র "চৌরঙ্গীর মোড়ের" পাশে হাসপাতাল রোড অবস্থিত।
হারাগাছ ইউনিয়ন
হারাগাছ ইউনিয়ন বাংলাদেশের রংপুর বিভাগের রংপুর জেলার কাউনিয়া উপজেলার অন্তর্গত একটি ইউনিয়ন পরিষদ। এটি ৩১.০৮ বর্গকিমি (১২.০০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৩,২৩৩ জন। ইউনিয়নটিতে মোট গ্রামের সংখ্যা ৭টি ও মৌজার সংখ্যা ৭টি।
নেরেও ফোসসাতি
নিরিও ফোসাতি (জন্ম ২৯ মার্চ ১৯৩৭) একজন ইতালীয় স্প্রিন্টার। তিনি ১৯৬০ গ্রীষ্মকালীন অলিম্পিকে পুরুষদের ৪ × ৪০০ মিটার রিলেতে প্রতিদ্বন্দ্বিতা করেছিলেন।
আরব উপসাগরীয় বিশ্ববিদ্যালয়
আরব উপসাগরীয় বিশ্ববিদ্যালয় মানামা শহর বাহরাইনের একটি সরকারি বিশ্ববিদ্যালয়। এই বিশ্ববিদ্যালয়টি শিক্ষা মন্ত্রণালয়, বাহরাইনের স্বীকৃত এবং উপসাগরীয় সমবায় দেশসমূহ এবং ফেডারেশন অফ ইসলামী বিশ্বের বিশ্ববিদ্যালয়সমূহের অধিভুক্ত। এই বিশ্ববিদ্যালয়টি জিসিসি নাগরিকদের সঙ্গে অন্যান্য আরব নাগরিকদের উচ্চ শিক্ষা বিবেচনা করে প্রতিষ্ঠিত হয়েছে।
ইতিহাস
আরব উপসাগরীয় অঞ্চলের উচ্চ শিক্ষা আরও সহজলভ্য করার লক্ষে ১৯৭৯ সালে আরব উপসাগরীয় বিশ্ববিদ্যালয় প্রতিষ্ঠিত করার সিদ্ধান্ত নেয়া হয় এবং ছয়টি জিসিসি দেশ সমন্বয়ে ১৯৮০ সালে আরব উপসাগরীয় বিশ্ববিদ্যালয় প্রতিষ্ঠিত হয়। আরব উপসাগরীয় বিশ্ববিদ্যালয় বর্তমান সভাপতি খালিদ এ. আর. আল-অহলী এবং বর্তমান ভাইস-প্রেসিডেন্ট ড. খালেদ তাব্বারা।
প্রতিষ্ঠা
আরব উপসাগরীয় বিশ্ববিদ্যালয় গড়ে তোলার ধারণাটি উপসাগরীয় সহযোগিতা কাউন্সিল (জিসিসি) আরব উপসাগরীয় অঞ্চলেের উচ্চ শিক্ষা গুরুত্বের উপর ভিত্তি করে প্রতিষ্ঠা করা হয়েছিল। সমাজের সাথে যুক্ত বিভিন্ন পেশাগত এবং বিশেষজ্ঞদের ক্ষেত্রে (জি সি সি) দেশের চাহিদাগুলো পূরণের জন্য আরব উপসাগরীয় বিশ্ববিদ্যালয় প্রতিষ্ঠা করেন।
জি সি সি উপসাগরীয় অঞ্চলে সাংস্কৃতিক, সামাজিক ও অর্থনৈতিক পরিস্থিতি পর্যালোচনা করার পর যে সমস্যাটির মুখোমুখি হয় সেটি হলো উপসাগরীয় অঞ্চলের শিক্ষা ব্যবস্থা। উজ্জ্বল ভবিষ্যতের প্রতি ঐক্যবদ্ধতা, মস্তিষ্কের সহ-অস্তিত্ব, মানসিকতা এবং সমাজের সদস্যদের জ্ঞানের অগ্রগতির বিস্তৃতি তৈরি করা, যা বিভিন্ন অঞ্চলে এলাকা ও প্রবৃদ্ধিকে উন্নীত করবে এ লক্ষ নিয়ে উপসাগরীয় অঞ্চলে আরব উপসাগরীয় বিশ্ববিদ্যালয় স্থাপনা করা হয়।
ক্যাম্পাস
বিশ্ববিদ্যালয়ের ক্যাম্পাস বাহরাইনের রাজধানী মানামা শহরে প্রাণকেন্দ্র অবস্থিত। বিশ্ববিদ্যালয় বিদ্যায়তনে সালমানিয়া মেডিকেল কমপ্লেক্স (এসএমসি), কলেজ অফ হেলথ সাইন্স, বাহরাইন ও সালমানিয়া হাসপাতাল অবস্থিত। ২০১১ সালের জানুয়ারি মাসে বিশ্ববিদ্যালয় বিদ্যায়তনে সুলাইমান আল হাবিব মেডিকেল গ্রুপ স্থাপন করা হয়, এছাড়াও বিশ্ববিদ্যালয় ক্যম্পাসে বিশ্ববিদ্যালয়ের মেডিকেল সেন্টার স্থাপন করা হয়।
এছাড়াও আরব উপসাগরীয় বিশ্ববিদ্যালয়ে ২০০৭ সালে ফরাসি আরব ম্যানেজমেন্ট স্কুল নির্মিত হয়।
গবেষণা কেন্দ্র
আরব উপসাগরীয় বিশ্ববিদ্যালয় গবেষণা ক্ষেত্রে বিশুদ্ধ ও ফলিত বিজ্ঞান গবেষণা কেন্দ্র এবং আরব উপসাগরীয় জার্নাল, বৈজ্ঞানিক গবেষণা কেন্দ্র রয়েছে।
অধ্যাপক মঈজ বাখিয়েট আরব উপসাগরীয় বিশ্ববিদ্যালয়ের সঙ্গে একটি নতুন পলিপেপতিদে (ইসরা) সাহায্য করার জন্য অনাক্রম্যতন্ত্র যুদ্ধ, এইডস ও অন্যান্য রোগ নির্ণয় এবং গবেষণার জন্য একটি আধুনিক গবেষণাগারের নকশা করেন।
বহিঃসংযোগ
১. আরব উপসাগরীয় বিশ্ববিদ্যালয়ের ওয়েবসাইট
৩. আরব উপসাগরীয় বিশ্ববিদ্যালয়ের ওয়েবসাইট (ফরাসি)
গুপ্টি পশ্চিম ইউনিয়ন
গুপ্টি পশ্চিম বাংলাদেশের চাঁদপুর জেলার অন্তর্গত ফরিদগঞ্জ উপজেলার একটি ইউনিয়ন।
আয়তন
গুপ্টি পশ্চিম ইউনিয়নের আয়তন ২,৬৬৯ একর।
জনসংখ্যার উপাত্ত
২০১১ সালের পরিসংখ্যান অনুযায়ী গুপ্টি পশ্চিম ইউনিয়নের জনসংখ্যা ২১,৩১০ জন। এর মধ্যে পুরুষ ৯,৭১৯ জন এবং মহিলা ১১,৫৯১ জন। মোট পরিবার ৪,৫৩২টি।
অবস্থান ও সীমানা
ফরিদগঞ্জ উপজেলার পূর্বাংশে গুপ্টি পশ্চিম ইউনিয়নের অবস্থান। এ ইউনিয়নের পূর্বে ও উত্তরে গুপ্টি পূর্ব ইউনিয়ন; পশ্চিমে পাইকপাড়া উত্তর ইউনিয়ন, পাইকপাড়া দক্ষিণ ইউনিয়ন ও রূপসা উত্তর ইউনিয়ন এবং দক্ষিণে লক্ষ্মীপুর জেলার রামগঞ্জ উপজেলার ইছাপুর ইউনিয়ন অবস্থিত।
প্রশাসনিক কাঠামো
গুপ্টি পশ্চিম ইউনিয়ন ফরিদগঞ্জ উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম ফরিদগঞ্জ থানার আওতাধীন। এটি জাতীয় সংসদের ২৬৩নং নির্বাচনী এলাকা চাঁদপুর-৪ এর অংশ।
শিক্ষা ব্যবস্থা
২০১১ সালের পরিসংখ্যান অনুযায়ী গুপ্টি পশ্চিম ইউনিয়নের সাক্ষরতার হার ৬৫.৫%।
রলি জেনকিন্স
রোল্যান্ড অলিভার জেনকিন্স (Roly Jenkins; জন্ম: ২৪ নভেম্বর, ১৯১৮ - মৃত্যু: ২২ জুলাই, ১৯৯৫) ওরচেস্টারের রেইনবো হিল এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৪৮ থেকে ১৯৫২ সময়কালে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছিলেন।
প্রথম-শ্রেণীর ক্রিকেট
১৯১৮ সালে ওরচেস্টারের রেইনবো হিল এলাকায় জন্মগ্রহণকারী রোল্যান্ড অলিভার জেনকিন্স ১৯৩৮ সালে ওরচেস্টারশায়ারের পক্ষে প্রথম খেলতে নামেন। এর পরপরই দলের নিয়মিত সদস্য হিসেবে নিজেকে প্রতিষ্ঠিত করে ফেলেন। প্রথম তিন মৌসুমে বেশ সতর্ক অবস্থায় খেলেছেন। কিন্তু, দ্বিতীয় বিশ্বযুদ্ধের কারণে ছয় বছর কোন কাউন্টি খেলা অনুষ্ঠিত হয়নি।
১৯৩৮ থেকে ১৯৫৮ সাল পর্যন্ত রলি জেনকিন্সের প্রথম-শ্রেণীর খেলোয়াড়ী জীবন চলমান ছিল। পরিবারের দশ সন্তানের সর্বকনিষ্ঠ ছিলেন রলি জেনকিন্স। ওরচেস্টার রেসকোর্সে তার খেলোয়াড়ী প্রতিভা ধরা পড়ে। ১৯৩৮ সালে অভিষেক ঘটলেও ১৯৩৯ সালে ক্যাপ পান। ১৯৪৮ সালের কাউন্টি মৌসুমে ১,৩৫৬ রান সংগ্রহের পাশাপাশি ৮৮ উইকেট পেয়েছিলেন। এ পর্যায়ে বৈবাহিক সম্পর্ক গড়ার চিন্তাভাবনা করছিলেন। তখনই টেলিগ্রামের মাধ্যমে দক্ষিণ আফ্রিকা সফরে এরিক হোলিসের স্থলাভিষিক্ত হবার প্রস্তাবনা পান। বিবাহ স্থগিত হয়ে যায় ও ঐ সফরে ব্যাপক অর্থেই সফলতা পেয়েছিলেন।
বিশ্বযুদ্ধের পূর্বে কোন অর্ধ-শতকের ইনিংসের সন্ধান পাননি। ১৯৪৭ সালে দ্রুত মাঝারিসারির ব্যাটসম্যান হিসেবে নিজেকে তুলে ধরতে সচেষ্ট হন।
দ্বিতীয় বিশ্বযুদ্ধের পর থেকে প্রায় পুরোটা সময়ই ওরচেস্টারশায়ারের পক্ষে খেলেছেন। ডগ রাইট ও এরিক হোলিসকে সাথে নিয়ে ইংরেজ লেগ স্পিনে সর্বশেষবারের মতো রাজত্ব কায়েম করেছিলেন। ১৯৪৯ সালে দক্ষিণ আফ্রিকা থেকে ফিরে আসার পর বলের গ্রিপ পরিবর্তন করেন। ১৯৪৯ সালে গুগলির সাহায্য নিয়ে ১৮৩ উইকেট পেয়েছিলেন। এ পর্যায়ে২৭ ক্যাচও তালুবন্দী করেছিলেন। অধিকাংশই নিজের বলে ছিল।
রাইটের ন্যায় দ্রুতগতিতে পলে পেস আনয়ণ কিংবা হোলিসের ন্যায় বোলিং সৌন্দর্য্য আনতে না পারলেও জেনকিন্সের স্পিন ও বলে ফ্লাইট আনয়ণের ফলে ১৯৪৯ সালের গ্রীষ্মে উভয়কেই অতিক্রম করে ফেলেন। টেস্ট ক্রিকেট না খেললেও ঐ মৌসুমে যে-কোন বোলারের তুলনায় অধিক উইকেট লাভে সক্ষমতা দেখান। তন্মধ্যে, সারের বিপক্ষে উভয় ইনিংসেই হ্যাট্রিক লাভ করেছিলেন তিনি। তাসত্ত্বেও তার ব্যাটিংশৈলী ঠিকই বজায় রেখেছিলেন। উপর্যুপরী তৃতীয় বছর সহস্র রানের মাইলফলক স্পর্শ করেন। ফলশ্রুতিতে ১৯৫০ সালে উইজডেন কর্তৃক অন্যতম বর্ষসেরা ক্রিকেটারের সম্মাননায় ভূষিত হন তিনি।
১৯৫২ সাল পর্যন্ত ওরচেস্টারশায়ারের অমূল্য সম্পদ হিসেবে নিজেকে অল-রাউন্ড ক্রীড়ানৈপুণ্যে ভাস্বর করে রেখেছিলেন। দ্বিতীয়বারের মতো ডাবল লাভ করেন।
আন্তর্জাতিক ক্রিকেট
সমগ্র খেলোয়াড়ী জীবনে নয়টিমাত্র টেস্টে অংশগ্রহণ করার সুযোগ ঘটেছিল রলি জেনকিন্সের। বোলার হিসেবে ঘরোয়া ক্রিকেটে সফলতা লাভের কারণে ১৯৪৮-৪৯ মৌসুমে দক্ষিণ আফ্রিকা গমনের জন্যে ইংল্যান্ড দলের সদস্য করা হয়। ১৬ ডিসেম্বর, ১৯৪৮ তারিখে ডারবানে স্বাগতিক দক্ষিণ আফ্রিকার বিপক্ষে টেস্ট ক্রিকেটে অভিষেক পর্ব সম্পন্ন হয়েছিল তার।
টেস্ট ক্রিকেট অভিষেকের নিজস্ব তৃতীয় বলেই এরিক রোয়ানকে বিদেয় করেন। ১/৫০ ও ৩/৬৪ নিয়ে সফরকারীদের ২ উইকেটের বিজয়ে প্রভূতঃ ভূমিকা রাখেন। ঐ সিরিজে বোলিং গড়ে শীর্ষস্থান দখল করেন তিনি। তবে, পরবর্তী গ্রীষ্মে নিউজিল্যান্ডের বিপক্ষে তিনি খেলেননি। কিন্তু, ১৩৮ উইকেট পান ও ১,১৮৩ রান তুলে নেন।
১৯৫১ সালে ওয়েস্ট ইন্ডিজের বিপক্ষে দুইটি টেস্ট খেলার সুযোগ পান। প্রথম টেস্টে নয় উইকেট পান তিনি। কিন্তু, এর জন্যে তাকে প্রায় তিনশত রান খরচ করতে হয়েছিল। জেনকিন্স সম্ভবতঃ একমাত্র ইংরেজ স্পিনার হিসেবে পূর্ববর্তী বছরগুলোয় সফলতা পাননি। ১৯৫২ সালে ভারতের বিপক্ষে দুই টেস্টেও কিছুটা সফলতা পেয়েছিলেন।
অবসর
১৯৫৩ সালে আর্থিক সুবিধা গ্রহণের খেলার জন্যে মনোনীত হন। বোলার হিসেবে চমৎকার খেললেও ব্যাট হাতে তেমন সুবিধে করতে পারছিলেন না। ইনিংসে দশের নিচে গড় চলে যায়। এছাড়াও, গুরুতর আঘাতের কারণে মৌসুমের অর্ধেক সময় নষ্ট হয় তার। লিচেস্টারশায়ারের বিপক্ষে মূল আর্থিক সুবিধা গ্রহণের সুযোগ পান। ১৯৫৪ সালের নমনীয় পিচেও ব্যাট কিংবা বল হাতে ব্যর্থ ছিলেন। ১৯৫৫ সালে পুনরায় আঘাতের কবলে পড়েন। ঐ বছরের শেষদিকে কিছুটা সেরা খেলা উপহার দেয়ার প্রচেষ্টা চালান। পূর্বের যে-কোন সময়ের তুলনায় ভালো গড় নিয়ে ১৯৫৬ সালে ১০১ উইকেট পান। এছাড়াও, নিয়মিতভাবে কাউন্টি দলের অধিনায়কের দায়িত্ব পালন করতে থাকেন। একটি খেলা বাদে এগারো উইকেট পান। ১৯৫৭ সালে তার খেলার মান নিম্নমূখী হয়ে পড়ে। ১৯৫৮ সালে মাত্র কয়েকটি খেলায় অংশ নেন। চুক্তি নবায়ণ না করায় প্রথম-শ্রেণীর ক্রিকেট থেকে অবসর গ্রহণ করতে বাধ্য হন। এরপর বার্মিংহাম ও জেলা লীগে ওয়েস্ট ব্রোমউইচ ডার্টমাউথের সদস্যরূপে পনেরো বছর খেলেন।
মূল্যায়ন
ক্রিকেট লেখক কলিন বেটম্যানের অভিমত, রলি জেনকিন্স প্রকৃতমানে লেগ স্পিনারদের প্রতিমূর্তিস্বরূপ। এ খেলায় অন্যতম সেরা চারিত্রিক গুণাবলীর অধিকারী ছিলেন। রিস্ট স্পিনারদের যুগে রলি বল হাতে সেরা স্পিনারের ভূমিকায় অবতীর্ণ হতেন। তবে, সর্বদাই তার বোলিং নিখুঁত ধরনের ছিল না। লেগ সাইডে স্ট্রোক মারতেই অধিক স্বাচ্ছন্দ্যবোধ করতেন।
টেস্ট ক্রিকেটে তেমন সফলতার স্বাক্ষর রাখতে পারেননি। দক্ষিণ আফ্রিকার শক্ত প্রকৃতির পিচে তার স্পিনের কার্যকারিতা প্রকাশ পায়নি। শুরুতে তিনি অর্থোডক্স লেগ ব্রেক বোলার হিসেবে খেলতেন। এ সময়ে সিম বোলারের ন্যায় বল গ্রিপ করতেন। এ ধরনের স্পিনে বেশ সফলতা পেয়েছিলেন।
ডার্বিশায়ারের উইকেট-রক্ষক বব টেলর ও জর্জ ডকসের সাথে তিনিও তিনজন খেলোয়াড়ের একজন হিসেবে খেলোয়াড়ী জীবনে একটিমাত্র সেঞ্চুরি নিয়ে দশ হাজার রান করেছেন। ১৯৪৮ সালে নটিংহ্যামশায়ারের বিপক্ষে ঐ সেঞ্চুরিটি করেছিলেন। অন্যদিকে টনি লক ঐ সংখ্যায় পৌঁছলেও সর্বোচ্চ করেছিলেন ৮৯ রান।
ব্যক্তিগত জীবন
অলিভ নাম্নী এক রমণীর পাণিগ্রহণ করেন। ২২ জুলাই, ১৯৯৫ তারিখে ৭৬ বছর বয়সে ওরচেস্টারে রলি জেনকিন্সের দেহাবসান ঘটে।
সুকোমল পুরকায়স্থ
সুকোমল পুরকায়স্থ (মৃত্যু: ১৯ মে ১৯৬১) হলেন একজন ভারতীয় তরুণ, যিনি ভারতের অসম রাজ্যের রাজ্য ভাষা হিসাবে বাংলাকে অন্তর্ভূক্তির দাবীতে আন্দোলন চলাকালীন ১৯৬১ সালের ১৯ মে শিলচর রেলস্টেশন এলাকায় আধা-সামরিক বাহিনীর ছোড়া গুলিতে শহীদ হন।
জন্ম ও পারিবারিক পরিচিতি
সুকোমল পুরকায়স্থের আসল বাড়ি ছিলো করিমগঞ্জ জেলার বদরপুর সমষ্টির বাঘবাড়ি এলাকায়।
W
W (উচ্চারণ: ডব্লিউ) লাতিন বর্ণমালার ত্রয়োবিংশ বর্ণ।
সুকোমল পুরকায়স্থ
মৃত্যু
বরাক উপত্যকায় বাংলা ভাষার আন্দোলনের ধারাবাহিকতায় ১৯৬১ সালের ১৯ মে অসমের শিলচর, করিমগঞ্জ ও হাইলাকান্দিতে হরতাল আহ্বান করা হয় এবং সিদ্ধান্ত নেয়া হয় যে, শিলচর রেলস্টেশন থেকে বিকেল ৪টার সময়সূচির ট্রেনটির সময় পার হয়ে যাওয়ার পর হরতালের পরিসমাপ্তি ঘটবে। সকালবেলায় হরতাল শান্তিপূর্ণ ভাবে অতিবাহিত হয় এবং সেদিন ভোর ৫:৪০-এর ট্রেনটির কোনো টিকিট বিক্রী হয়নি; কিন্তু, দুপুরে স্টেশনে বিএসএফ-এর সদস্যরা এসে উপস্থিত হয় সরকারি স্থাপনার নিরাপত্তা দানের উদ্দেশ্যে।
thumb|left|বরাক ভাষা আন্দোলনের সত্যাগ্রহীদের উপর সৈন্যদের লাঠিচার্জ।
বিকেল ২:৩০-এর দিকে পুলিশ কয়েক জন সত্যাগ্রহীকে গ্রেপ্তার করে একটি ট্রাকে করে নিয়ে যাওয়ার সময় পিকেটাররা এর তীব্র প্রতিবাদ করে ও ট্রাকটিতে আগুন লাগিয়ে দেয়া হয়। এর প্রেক্ষিতে বেলা ২:৩৫ নাগাদ রেলস্টেশন সুরক্ষার দায়িত্বে নিয়োজিত থাকা বিএসএফ সৈন্যরা আন্দোলনকারীদের বন্দুক ও লাঠি দিয়ে মারতে শুরু করে এবং পরবর্তী সাত মিনিটের মধ্যে আন্দোলনকারীদের লক্ষ্য করে তারা ১৭ রাউণ্ড গুলিও চালায়। এই গুলি সরাসরি ১২ জন আন্দোলনকারীর দেহে বিদ্ধ হলে সুকোমলসহ ৯ জন তাতে আঘাত পেয়ে তাৎক্ষণিকভাবে নিহত হন এবং রাতে হাসপাতালে আরও একজনের মৃত্যুর পাশাপাশি পরদিন অপর একজনের মৃতদেহ পাওয়া যায় রেলস্টেশনের পার্শ্ববর্তী পুকুরপাড়ে।
স্মারক
নিহত হওয়ার পরদিন, ২০ মে, সুকোমলসহ ভাষা শহীদদের মৃতদেহ নিয়ে শিলচরে বিশাল শোকমিছিল করার পর শেষকৃত্য করা হয় শিলচর শ্মশানে। তাদের স্মৃতি-বিজড়িত শিলচর রেলস্টেশনটির বর্তমান নামকরণ করা হয়েছে "ভাষা শহিদ স্টেশন, শিলচর"। শিলচর শ্মশানে সুকোমলসহ ১১ জন শহীদের স্মরণে নির্মাণ করা হয়েছে ১১টি স্মৃতিস্তম্ভ এবং শিলচর রেলস্টেশনের সামনেও তৈরি করা হয়েছে তাদের প্রত্যেকের জন্য ১টি করে স্তম্ভ। এছাড়াও, শিলচর শহরের গান্ধিবাগে তাদের স্মরণে গড়ে তোলা হয়েছে শিলচর কেন্দ্রীয় শহীদ মিনার।
পিটার পেথেরিক
পিটার জেমস পেথেরিক (Peter James Petherick; জন্ম: ২৫ সেপ্টেম্বর, ১৯৪২ - মৃত্যু: ৭ জুন, ২০১৫) র‌্যানফার্লি এলাকায় জন্মগ্রহণকারী প্রথিতযশা নিউজিল্যান্ডীয় আন্তর্জাতিক ক্রিকেটার ছিলেন। ১৯৭৬ থেকে ১৯৭৭ মেয়াদকালে নিউজিল্যান্ড ক্রিকেট দলের সদস্য ছিলেন তিনি। দলে তিনি মূলতঃ অফ স্পিনার হিসেবে ভূমিকা রেখেছেন। ডানহাতে ব্যাটিংয়ের পাশাপাশি ডানহাতে অফ ব্রেক বোলিং করতেন। টেস্ট ক্রিকেট অভিষেকে তিনজন ক্রিকেটারের একজন হিসেবে হ্যাট্রিক করে স্মরণীয় হয়ে আছেন পিটার পেথেরিক। প্রথম-শ্রেণীর ক্রিকেটে ওতাগো এবং ওয়েলিংটন দলের প্রতিনিধিত্ব করেন।
প্রারম্ভিক জীবন
৩৩ বছর বয়সে ওতাগোর পক্ষে প্রথম-শ্রেণীর ক্রিকেটে খেলতে নামেন পেথেরিক। ১৯৭৫-৭৬ থেকে ১৯৭৭-৭৮ মৌসুম পর্যন্ত ওতাগোতে এবং ১৯৭৮-৭৯ থেকে ১৯৮০-৮১ মৌসুম পর্যন্ত ওয়েলিংটনে খেলেন। ১৯৭৫-৭৬ মৌসুমে নিজস্ব পঞ্চম খেলায় নর্দার্ন ডিস্ট্রিক্টসের বিপক্ষে প্রথম ইনিংসে ৯/৯৩ লাভ করেন। ঐ মৌসুমে ২০.১৩ গড়ে ৪২ উইকেট দখল করেন তিনি। প্রথম-শ্রেণীর ক্রিকেটে ২৪.৪৭ গড়ে ১৮৯ উইকেট নেন। তন্মধ্যে নয়বার পাঁচ উইকেট ও দুইবার দশ উইকেট পান।
খেলোয়াড়ী জীবন
সমগ্র খেলোয়াড়ী জীবনে ৬ টেস্টে অংশগ্রহণ করেন। ৪২.৫৬ গড়ে ১৬ উইকেট দখল করেন তিনি। ১৯৭৬ সালে পাকিস্তানের বিপক্ষে তার টেস্ট অভিষেক ঘটে। লাহোরের গাদ্দাফি স্টেডিয়ামে অনুষ্ঠিত ঐ টেস্টে হ্যাট্রিক করেছিলেন তিনি। এরফলে জানুয়ারি, ১৯৩০ সালে ইংল্যান্ডের মরিস অলমের পর অভিষেক টেস্টে দ্বিতীয় খেলোয়াড় ও প্রথম নিউজিল্যান্ডীয় হিসেবে তিনি এ সম্মাননা অর্জন করেন। পরবর্তীতে অস্ট্রেলীয় ড্যামিয়েন ফ্লেমিংও অভিষেক টেস্টে হ্যাট্রিক করেছেন। জাভেদ মিয়াঁদাদ, ওয়াসিম রাজা ও ইন্তিখাব আলম তার শিকারে পরিণত হন। হ্যাট্রিকের পূর্বে তার বোলিং পরিসংখ্যান ছিল ০/৯৬ ও পাকিস্তানের ৩৩৬/৪। এ সময় ওতাগোর অধিনায়ক ও জাতীয় দলের উইকেট-রক্ষণের দায়িত্বে নিয়োজিত ওয়ারেন লি তাকে বোলিংয়ের জন্য আমন্ত্রণ জানিয়েছিলেন। পঞ্চম উইকেটে জাভেদ মিয়াঁদাদ-আসিফ ইকবাল ২৮১ রানের জুটি গড়লে প্রথমে মিয়াঁদাদ (১৬৩) স্কয়ার লেগে রিচার্ড হ্যাডলির হাতে ক্যাচ দেন। বামহাতি ওয়াসিম রাজা (০) কট এন্ড বোল্ড হন। এরপর সিলি পয়েন্টে সারে দলের সতীর্থ জিওফ হাওয়ার্থের ইন্তিখাব আলমের (০) ক্যাচ নিলে হ্যাট্রিক পূর্ণতা পায়। এছাড়াও নিউজিল্যান্ডের ক্রিকেটের ইতিহাসে পেথেরিক ও ফ্রাঙ্কলিন - এ দুইজন বোলার টেস্টে হ্যাট্রিক করেছেন।
অবসর
ক্রিকেট জীবন থেকে অবসর নেয়ার পর লন বল খেলার দিকে ঝুঁকে পড়েন। দুইজন নিয়ে গড়া দলকে নেতৃত্ব দিয়ে ২০০৬ সালের নিউজিল্যান্ড ন্যাশনাল বলস চ্যাম্পিয়নশীপের ফাইনাল খেলেন। ৭ জুন, ২০১৫ তারিখে ৭২ বছর বয়সে পশ্চিম অস্ট্রেলিয়ার পার্থে তার দেহাবসান ঘটে।
অ্যাটাক (২০১৬-এর চলচ্চিত্র)
অ্যাটাক  ২০১৬ সালের একটি তেলুগু ভাষার রাজনৈতিক থ্রিলার চলচ্চিত্র যা পরিচালনা করেছেন রাম গোপাল বর্মা ও প্রযোজনা করেছেন সি কল্যাণ। এতে প্রধান চরিত্রে অভিনয় করেছেন মঞ্চু মনোজ ও সুরভীর। জগপতি বাবু, প্রকাশ রাজ এবং ভাদে নবীন সহায়ক চরিত্রে অভিনয় করেছেন। সংগীত পরিচালনা করেছেন রবি শঙ্কর। ছবিটি ১ এপ্রিল ২০১৬ সালে বিশ্বব্যাপী মুক্তি পেয়েছে।.
কাহিনী
গুরুরাজ (প্রকাশ রাজ) চারমিনার গ্রুপ অফ কোম্পানির একজন শক্তিশালী ব্যবসায়ী, যিনি নিজের গ্যাংটি মাফিয়া ডন হিসাবে চালাচ্ছেন। তাঁর তিন পুত্র রয়েছে - বড় হলেন কালী (জগপতি বাবু), মাঝের পুত্র গোপী (ভাদে নবীন), এবং সবচেয়ে ছোট রাধা কৃষ্ণ "রাধা" (মঞ্চু মনোজ)। গুরুরাজের সমস্ত পুত্রই তাঁর মেরুদণ্ড। রাধাকে ভালবাসে ভल्ली (সুরভী) তাকে এই বিষয়গুলি থেকে দূরে সরিয়ে দেওয়ার চেষ্টা করে। এদিকে, গুরু মন্দিরে মন্দিরে গিয়ে কিছু অজ্ঞাতপরিচয় গুণ্ডাদের হাতে নির্মমভাবে হত্যা কান্ডের শিকার হয়। এই ঘটনার কারণে তার পরিবার পুরোপুরি বিচলিত এবং তাদেরকে এই হামলার পেছনের উদ্দেশ্য সম্পর্কে বিচলিত
করে তোলে। কালি তার বাবার মৃত্যুর পিছনে আসল অপরাধীদের বিরুদ্ধে প্রতিশোধ নেওয়ার সিদ্ধান্ত নেন। তিনি এই আক্রমণ এবং সম্ভাব্য জড়িত এবং পরিকল্পনাযুক্ত লোকদের সম্ভাব্য কারণ এবং উদ্দেশ্য অনুসন্ধান করতে শুরু করেন। প্রত্যেকে তাদের বিপরীতে যেতে শুরু করে। দুর্ভাগ্যক্রমে, কালীও অস্বাভাবিক পরিস্থিতিতে মারা যায়। এই ঘটনার পরে, রাধা এই হামলার পিছনে থাকা লোকদের প্রতিশোধ নেওয়ার সিদ্ধান্ত নেয় এবং তার বাবা এবং বড় ভাইয়ের মৃত্যুর জন্য দায়ী। অবশেষে, তিনি হত্যার সমাধান করেন এবং প্রতিশোধ নেন।
গান ও লিরিক্স
সুর করেছেন রবি শঙ্কর। গানের কথা লিখেছেন সীরা শ্রী। লাহারি সংগীত কোম্পানিতে গানটি প্রকাশিত হয়েছে।
চিত্রধারণ
ছবিটির চিত্রধারণ আনুষ্ঠানিকভাবে ২০ ফেব্রুয়ারি ২০১৫ এ চালু হয়েছিল এবং এর নিয়মিত শুটিং পরের দিন থেকে শুরু হয়েছে। হায়দরাবাদের আরটিও অফিসে ছবির কয়েকটি গুরুত্বপূর্ণ দৃশ্যের শুটিং হয়েছে।
কাস্টিং
১৯৯৩ সালে রাম গোপাল বর্মার ব্লকবাস্টার চলচ্চিত্র গাইয়াম এর পরে জগপতি বাবুর সাথে এটি দ্বিতীয় চলচ্চিত্র এবং রাম গোপাল বর্মার সাথে মঞ্চু মনোজের প্রথম।
মুক্তি
অ্যাটাকের প্রথম মোশন পোস্টার ৩০ মে ২০১৫ প্রকাশিত হয়। এবং থিয়েটারের ট্রেলারটি ৩১ মে ২০১৫ এ প্রকাশিত হয়। চলচ্চিত্রটি ১ এপ্রিল ২০১৬ এ মুক্তি পায়।
গৌড় মালদা রেলওয়ে স্টেশন
গৌড় মালদা রেলওয়ে স্টেশন হল পূর্ব রেলওয়ে জোনের মালদা রেলওয়ে বিভাগের হাওড়া-নতুন জলপাইগুড়ি লাইনের একটি রেলওয়ে স্টেশন। এটি ভারতের পশ্চিমবঙ্গ রাজ্যের মালদা জেলার মালদা শহরের পুরানা গুয়ামালতিতে অবস্থিত। গৌড় মালদা রেলওয়ে স্টেশনে মোট ৮টি যাত্রীবাহী ট্রেন থামে।   এই রেলওয়ে স্টেশনটি মোহাদিপুর এবং গৌড় (শহর) এলাকায় পরিষেবা দেয়।
রেনিটিডিন
রেনিটিডিন (Ranitidine) হচ্ছে এমন একটি ওষুধ যা গ্যাস্ট্রিক এসিড উৎপাদন কমাতে ব্যবহার করা হয়। এটা পেপ্টিক আলসার, গ্যাস্ট্রইসোফেজিয়াল রিফ্লাক্স রোগ জলিনজার-এলিসন সিনড্রোম রোগের চিকিৎসায় ব্যবহৃত হয়। হাইভস বা আরটিকেরিয়ার চিকিৎসায় উপকার পাবার প্রমাণ রয়েছে। এটা মুখে এবং মাংসপেশিতে বা শিরায় ইনজেকশন এর মাধ্যমে দেয়া হয়। ক্যান্সার সৃষ্টিকারী উপাদানের থাকার অভিযোগে বাংলাদেশ ঔষধ প্রশাসন অধিদপ্তর ২০১৯ সালে রেনিটিডিন আমদানী, বিক্রয় ও সেবন নিষিদ্ধ করে।
পার্শ্বপ্রতিক্রিয়া
প্রধান পার্শ্বপ্রতিক্রিয়াসমুহ হলো মাথাব্যথা, ইনজেকশনের জায়গায় ব্যথা। গুরুতর  পার্শ্বপ্রতিক্রিয়া হচ্ছে লিভারে সমস্যা, হার্টরেট কমে যাওয়া, পাকস্থলীর ক্যান্সারজনিত উপসর্গগুলো বুঝতে না পারা। এটা ক্লস্ট্রিডিয়াম ডেফিসিল কোলাইটিসের ঝুঁকি বাড়ায়। এটা সাধারণত গর্ভাবস্থায় নিরাপদ।  রেনিটিডিন হলো H2 হিস্টামিন রিসেপ্টর অ্যান্টাগনিস্ট যা হিস্টামিন কে ব্লক করে ফলে পাকস্থলীর প্যারাইটাল কোষ থেকে বেশি এসিড বের হতে পারেনা।
ইতিহাস
গ্লাক্সো ফার্মা যা এখন গ্লাক্সোস্মিথক্লাইন এর অংশ ১৯৭৬ সালে রেনিটিডিন আবিষ্কার করে। এটা বিশ্ব স্বাস্থ্য সংস্থার জরুরি ওষুধের তালিকায় স্থান পেয়েছে এবং প্রাথমিক স্বাস্থ্যসেবায় অত্যন্ত গুরুত্বপূর্ণ ওষুধ হিসেবে বিবেচিত হয়। এটা এখন জেনেরিক মেডিসিন হিসেবে সহজলভ্য।
১৯৮১ সালে প্রথমবার রেনিটিডিন বাজারে ছাড়া হয় এবং ১৯৮৭ সালের মধ্যে এটি বাজারে বিক্রীত ওষুধের মধ্যে শীর্ষস্থান দখল করে। পরবর্তীতে ওমিপ্রাজল (যা একটি প্রোটন পাম্প ইনহিবিটর) শীর্ষস্থান দখল করে।
নিষিদ্ধ
রেনিটিডিন ঔষধটি ২৯ সেপ্টেম্বর ২০১৯ সালে বাংলাদেশ ঔষধ প্রশাসন অধিদপ্তর নিষিদ্ধ করে। নিষিদ্ধ প্রসঙ্গেঅধিদপ্তরের পরিচালক মো. রুহুল আমিন জানান, ‘বাংলাদেশের অনেক ওষুধ কোম্পানি ভারত থেকে রেনিটিডিন ওষুধের কাঁচামাল আমদানি করে। এসব কাঁচামালে ক্যানসারের উপাদান থাকায় জনস্বার্থের কথা বিবেচনা করে এই নিষেধাজ্ঞা জারি করা হয়েছে। এ ছাড়া ঔষধ প্রশাসন অনুমতি না দেওয়া পর্যন্ত আর কোনো রেনিটিডিন ওষুধ তৈরি করতে পারবে না বলেও সিদ্ধান্ত হয়েছে।’
বহিঃসংযোগ
বিষয়শ্রেণীঃ H2-রিসেপ্টর অ্যান্টাগনিস্ট
নাইজেরিয়া
নাইজেরিয়া পশ্চিম আফ্রিকার আটলান্টিক মহাসাগরীয় উপকূলে অবস্থিত একটি সার্বভৌম রাষ্ট্র। এর পূর্ণ সরকারী নাম নাইজেরিয়া যুক্তরাষ্ট্রীয় প্রজাতন্ত্র। এর পশ্চিম সীমান্তে বেনিন, উত্তরে নাইজার বা নিজে, উত্তর-পূর্বে চাদ, পূর্বে ক্যামেরুন এবং দক্ষিণে আটলান্টিক মহাসাগর তথা গিনি উপসাগর। এর আয়তন ৯,২৩,৭৬৮ বর্গকিলোমিটার (বাংলাদেশের আয়তনের প্রায় ৬ গুণ, ভারতের আয়তনের এক-চতুর্থাংশের কিছু কম ও পাকিস্তানের আয়তনের প্রায় সমান); আয়তনের বিচারে এটি পশ্চিম আফ্রিকার বৃহত্তম রাষ্ট্র। ২০১৯ সালের প্রাক্কলন অনুযায়ী এখানে প্রায় ২০ কোটি ৬০ লক্ষ লোকের বাস। নাইজেরিয়া আফ্রিকার সর্বাধিক জনবহুল ও বিশ্বের ৭ম সর্বোচ্চ জনবহুল রাষ্ট্র। আফ্রিকা মহাদেশের প্রতি ৬ জনের ১ জনই নাইজেরীয়। দেশের কেন্দ্রভাগে পরিকল্পিতভাবে নির্মিত আবুজা নগরীটি নাইজেরিয়ার রাজধানী। তবে দক্ষিণ-পশ্চিম কোণে আটলান্টিক উপকূলের উপরে অবস্থিত লেগোস দেশটির বৃহত্তম নগরী (একটি অতিমহানগরী); কানো, ইবাদান, কাদুনা, বেনিন নগরী ও পোর্ট হারকোর্ট অন্যান্য কয়েকটি প্রধান প্রধান নগরী। নাইজেরিয়া ৩৬টি অঙ্গরাজ্য ও কেন্দ্রীয় রাজধানী অঞ্চল নিয়ে গঠিত একটি যুক্তরাষ্ট্রীয় প্রজাতন্ত্র যেখানে দ্বিকাক্ষিক আইনসভা আছে। রাষ্ট্রপতিশাসিত শাসনব্যবস্থায় রাষ্ট্রপতি একই সাথে রাষ্ট্র ও সরকারের প্রধান।
ভূগোল
নাইজেরিয়াকে চারটি ভৌগোলিক অঞ্চলে ভাগ করা যায়। নাইজেরিয়ার সামুদ্রিক উপকূলীয় বেষ্টনী অঞ্চলটি উপহ্রদ ও জলাভূমিতে পূর্ণ ও প্রায় ১৫ কিলোমিটার প্রশস্ত; নাইজার ব-দ্বীপ এলাকাতে এর প্রশস্ততা আরও বেশি। এর উত্তরে আছে পাহাড়ি ক্রান্তীয় অতিবৃষ্টি অরণ্য অঞ্চল। এরও উত্তরে দেশের অনেকগুলি উচ্চ মালভূমি আছে; এদের মধ্যে কেন্দ্রীয় নাইজেরিয়ার জোস মালভূমি ও উত্তর-পূর্বের বিউ মালভূমিটি উল্লেখ্য। মালভূমির মধ্যবর্তী নিম্নভূমিগুলি মূলত কিছু প্রধান প্রধান নদীর অববাহিকা; নাইজার নদী ও বেনুয়ে নদী এদের মধ্যে সবচেয়ে গুরুত্বপূর্ণ। মালভূমিগুলি উত্তরে নেমে গিয়ে সাভানা তৃণভূমি ও অর্ধ-ঊষর সমভূমিতে পরিণত হয়েছে। দেশের উত্তর-পূর্ব সীমান্ত বরাবর চাদ হ্রদ অবস্থিত। পূর্ব-মধ্য নাইজেরিয়াতে ক্যামেরুনের সাথে সীমান্তের কাছে আদামাওয়া মালভূমিতে নাইজেরিয়ার সর্বোচ্চ বিন্দু দিমলাং পর্বত অবস্থিত। নাইজেরিয়া জলবায়ু উষ্ণ; এখানে বর্ষাকাল ও শুষ্ক ঋতু আছে। দক্ষিণ নাইজেরিয়ার জলবায়ু প্রায় সারা বছরই গরম, আর্দ্র ও বৃষ্টিবহুল থাকে। উত্তরের অপেক্ষাকৃত শুষ্ক অঞ্চলটিতে উষ্ণ বর্ষা ঋতু আছে। মধ্যভাগের উচ্চভূমিগুলির (বিশেষ করে জোস মালভূমি) তাপমাত্রা অপেক্ষাকৃত শীতল।
ধর্ম ও সংস্কৃৃতি
নাইজেরিয়াতে ২৫০টিরও বেশি নৃগোষ্ঠীর বাস, যাদের প্রতিটির নিজস্ব সংস্কৃতি, রীতিনীতি ও ভাষা আছে। এদের মধ্যে উত্তরে হাউসা (২১%) ও ফুলানি (১১%), পশ্চিমের ইয়োরুবা (২১%) ও পূর্বের ইগবো (১৮%) চারটি বৃহত্তম জাতি; বাকী জাতিগুলি জনসংখ্যার ২৯% গঠন করেছে। রাষ্ট্রীয় সংহতি ও যোগাযোগের সুবিধার জন্য ইংরেজিকে সরকারী ভাষা করা হয়েছে, তবে স্থানীয় যোগাযোগের মাধ্যম হিসেবে হাউসা ভাষা সবচেয়ে বেশি প্রচলিত। সব মিলিয়ে এখানে ৫০০টিরও বেশি ভাষা প্রচলিত। নাইজেরিয়ার অর্ধেক জনগণ মুসলমান, যারা দেশের উত্তরভাগে বাস করে ও প্রায় ৪০% খ্রিস্টান, যারা দেশের দক্ষিণাংশের অধিবাসী। এছাড়া ইগবো ও ইয়োরুবাসহ আরও কিছু জাতির মধ্যে ঐতিহ্যবাহী আদিবাসী আফ্রিকান ধর্মগুলিও প্রচলিত (১০%)। অনুসারীর সংখ্যানুযায়ী নাইজেরিয়া একই সাথে বিশ্বের ৫ম বৃহত্তম মুসলমান রাষ্ট্র ও ৬ষ্ঠ বৃহত্তম খ্রিস্টান রাষ্ট্র। নাইজেরিয়ার সংবিধানে ধর্মীয় স্বাধীনতা নিশ্চিত করা হয়েছে। দেশের অর্ধেকেরও বেশি লোক গ্রামাঞ্চলে বাস করে। নৃ-বৈচিত্র্যের কারণে জাতীয় ঐক্য দুরূহ। উত্তর নাইজেরিয়ার মুসলমান প্রধান অঞ্চলটিতে ইসলামী শরিয়া আইন প্রবর্তনের চেষ্টা চলছে। এর পক্ষে বোকো হারাম (অর্থাৎ "পশ্চিমা শিক্ষা  হারাম") নামের একটি জঙ্গীবাদী দল বোমা বিস্ফোরণ, হত্যাকাণ্ড, অপহরণ, ইত্যাদির মত নাশকতামূলক কর্মকাণ্ডের মাধ্যমে উত্তর নাইজেরিয়াতে একটি ইসলামী রাষ্ট্র প্রতিষ্ঠার চেষ্টা চালাচ্ছে। দক্ষিণ নাইজেরিয়াতে নারীদের অর্থনৈতিক স্বাধীনতা অপেক্ষাকৃত বেশি। সেখানেও নাইজার নদীর ব-দ্বীপে খনিজ তেল সমৃদ্ধ অঞ্চলের কিছু প্রতিবাদী গোষ্ঠী (মূলত ওগোনি জাতির লোক) তেল রপ্তানি করে প্রাপ্ত সম্পদের অংশ দরিদ্র জনগণকে দেবার জন্য দাবী করে আসছে। তেল বিক্রি করে প্রাপ্ত অর্থ দিয়ে নাইজার ব-দ্বীপ এলাকাতে তেল উত্তোলন ও পরিশোধনের ফলে সৃষ্ট পরিবেশগত সমস্যাগুলির সমাধান করার ব্যাপারেও স্থানীয় জনগণ দাবী করে চলেছে।
অর্থনৈতিক ব্যবস্থা
নাইজেরিয়াতে একটি উন্নয়নশীল মিশ্র অর্থনীতি ব্যবস্থা বিদ্যমান। অর্থনীতি মূলত খনিজ তেল (পেট্রোলিয়াম) উৎপাদন ও কৃষিনির্ভর। নাইজেরিয়ার দক্ষিণভাগে নাইজার নদীর ব-দ্বীপ অঞ্চলে খনিজ তেল ও প্রাকৃতিক গ্যাসের সমৃদ্ধ মজুদ আছে, যা আগামী বহু দশক ধরে ব্যবহার করা যাবে। চারটি বিশাল তেল পরিশোধনাগারের অধিকারী নাইজেরিয়া আফ্রিকার বৃহত্তম খনিজ তেল উৎপাদনকারী রাষ্ট্র। ১৯৫৬ সালে প্রথম খনিজ তেল উৎপাদিত হয়, এবং দুই দশকের মধ্যেই ১৯৭০-এর দশক থেকে পেট্রোলিয়াম উৎপাদন ও রপ্তানি দেশটির অর্থনীতির প্রধান খাতে পরিণত হয়; বর্তমানে দেশের রপ্তানির ৯৫%-ই খনিজ তেল। নাইজেরিয়ার খনিজ তেলে গন্ধকের পরিমাণ কম বলে এর মান উচ্চ, এটি বিমানের জ্বালানি হিসেবে ব্যবহার করা হয়। এছাড়া কয়লা ও রাং বা টিন নামক ধাতুর মজুদও আছে এখানে। তেলের উপরে অতিনির্ভরশীলতা নাইজেরিয়ার অর্থনীতির জন্য বিপজ্জনক পরিণামও ডেকে এনেছে; যেমন ১৯৮০-র দশকে বিশ্ববাজারে তেলের দাম কমে গেলে দেশটির অর্থনীতি ব্যাপক ক্ষতিগ্রস্ত হয়। তখন থেকে তেলের উপর নির্ভরশীলতা কমাতে ও অন্যান্য পণ্য (বিশেষ করে কৃষিজাত দ্রব্যের) উৎপাদন বাড়াতে উদ্যোগ নেওয়া হয়। সাম্প্রতিক কালে নাইজেরিয়ার সর্বত্র বিপুল পরিমাণে রপ্তানিমুখী শস্য উৎপাদনের লক্ষ্যে বিশাল বিশাল কৃষিপণ্য বাগান বা প্ল্যান্টেশন সৃষ্টি করা হয়েছে। এই বাগানগুলিতে আধুনিক কৃষিযন্ত্র ব্যবহার করে শস্য বুনন, ফলন ও প্রক্রিয়াজাতকরণ সম্পন্ন করা হয়। এভাবে তুলা, কফি, চা, চিনি ও তৈলাক্ত পাম উৎপাদন করা হয়। পাম ফলের শাঁস থেকে যে তেল পাওয়া যায়, তা দিয়ে রান্নার পাশাপাশি মার্জারিন, সাবান, মোমবাতি ও রঙ প্রস্তুত করা যায়; নাইজেরিয়া বিশ্বের অন্যতম বৃহত্তম পাম তেল উৎপাদনকারী দেশ। এছাড়া নাইজেরিয়া আন্তর্জাতিক বাজারে কোকো বীজ (চকলেট উৎপাদনে ব্যবহৃত) ও প্রাকৃতিক রবার রপ্তানি করে। রপ্তানিমুখী কৃষিপণ্য বাগানের বাইরেও বহুসংখ্যক নাইজেরীয় কৃষক নিজস্ব ক্ষুদ্র ক্ষুদ্র খামারে কাজ করে। তারা মাংস উৎপাদনের জন্য ছাগল, ভেড়া, শূকর ও গবাদি পশুপালন করে। এছাড়া তারা সনাতনি পদ্ধতি লাঙল, কোদাল, নিড়ানি, ইত্যাদি সরল উপকরণ দিয়ে জোয়ার, মিষ্টি আলু, কাসাভা নামের মূল, ভুট্টা, ধান ও অন্যান্য শস্যের আবাদ করে। ক্ষুদ্র কৃষকেরাও কোকো, তৈলাক্ত পাম, রবার ও চীনাবাদামের মতো অর্থকরী ফসলের চাষ করে থাকে। এছাড়া সামুদ্রিক মৎস্যশিকার ও কাঠকাটাও গুরুত্বপূর্ণ দুইটি অর্থনৈতিক কর্মকাণ্ড। শিল্পখাতের গুরুত্ব ধীরে ধীরে বৃদ্ধি পাচ্ছে। নাইজেরিয়ার কারখানাগুলিতে প্রক্রিয়াজাত খাদ্য, পোশাক, সিমেন্ট, রাসায়নিক দ্রব্য ও অন্যান্য পণ্য উৎপাদিত হয়। দেশের শ্রমশক্তির দুই-পঞ্চমাংশেরও বেশি সেবা, বাণিজ্য ও পরিবহন খাতে নিয়োজিত। নাইজেরিয়ার মুদ্রার নাম নাইরা (১ নাইরা = ১০০ কোবো)। ভারত ও চীনের পরে নাইজেরিয়াতে বিশ্বের সবচেয়ে বেশি তরুণ বাস করে; প্রায় ৯ কোটি নাইজেরীয় নাগরিকের বয়স ১৮ বছরের কম। খনিজ সম্পদ, তরুণ শ্রমশক্তি ও অফুরন্ত কৃষিভূমির দেশ নাইজেরিয়া ভবিষ্যতে আফ্রিকার সবচেয়ে সফল একটি অর্থনীতির অধিকারী হবার সম্ভাবনা রাখে। বর্তমানে নাইজেরিয়ার অর্থনীতির আকার আফ্রিকার দেশগুলির মধ্যে ১ম এবং বিশ্বে ২৪তম। ক্রয়ক্ষমতার সমতার মানদণ্ডে নাইজেরিয়ার বাৎসরিক স্থূল অভ্যন্তরীণ উৎপাদন প্রায় ১ লক্ষ কোটি মার্কিন ডলার।
ইতিহাস
নাইজেরিয়া অঞ্চলটিতে বহু হাজার বছর ধরেই মানব বসতি ছিল। আনুমানিক খ্রিস্টপূর্ব ৫০০ অব্দ থেকে ২০০ খ্রিস্টাব্দ পর্যন্ত দেশের কেন্দ্রীয় মালভূমিতে নোক সংস্কৃতির কেন্দ্র ছিল। এরপরে পশ্চিমে ইওরুবা, উত্তরে হাউসা ও ফুলানি এবং দক্ষিণ-পূর্বে ইগবো জাতির লোকেরা বসতি স্থাপন করে। ইউরোপীয় উপনিবেশিকীকরণের আগে এখানে অনেকগুলি সাম্রাজ্য ছিল, যেমন কানেম-বোর্নু, বেনিন ও ওইয়ো। হাউসা ও ফুলানি জাতির লোকেদের রাজ্যেরও উপস্থিতি ছিল এখানে। পর্তুগিজরা প্রথম ইউরোপীয় জাতি হিসেবে এখানে ১৫শ শতকে (১৮৭২ সালে) পদার্পণ করে। ১৭শ শতকে ব্রিটিশদের ক্রীতদাস জাহাজগুলি এখানে আগমন করে। অঞ্চলটি আফ্রিকার ক্রীতদাস বাণিজ্যের একটি কেন্দ্রে পরিণত হয়। ক্রীতদাস ব্যবসায়ীরা লক্ষ লক্ষ নাইজেরীয় লোককে জোরপূর্বক ধরে নিয়ে দাস হিসেবে বিক্রি করে দুই আমেরিকা মহাদেশে পাঠিয়ে দেয়। ১৮০৭ খ্রিস্টাব্দে ইংরেজরা ক্রীতদাস বাণিজ্য অবৈধ ঘোষণা করে। ১৮৬১ সাল নাগাদ এলাকাটি ব্রিটিশ নিয়ন্ত্রণের অধীনে চলে আসতে শুরু করে এবং বিংশ শতাব্দীর প্রারম্ভে ব্রিটিশরা সমগ্র অঞ্চলটিকে আয়ত্তে নিয়ে ফেলে। ১৯১৪ সালে অঞ্চলের বিভিন্ন স্বতন্ত্র রাজ্যগুলিকে একত্রিত করে একটিমাত্র ব্রিটিশ উপনিবেশ ঘোষণা করা হয়। নাইজেরিয়া ১৯৬০ সালে স্বাধীনতা লাভ করে। ১৯৬৩ সালে এটি একটি প্রজাতান্ত্রিক রাষ্ট্রে পরিণত হয়, যার রাষ্ট্রপতি ছিলেন এননামদি আজিকিওয়ে। কিন্তু শীঘ্রই ক্ষমতার জন্য জাতিগত সংঘাত শুরু হয়ে যায় এবং সামরিক অভ্যুত্থান বা ক্যুয়ের প্রবণতা দেখা দেয়। ১৯৬৬ খ্রিস্টাব্দ থেকে ১৯৭৯ খ্রিস্টাব্দ পর্যন্ত এবং পরবর্তীতে ১৯৮৩ থেকে ১৯৯৯ সাল পর্যন্ত সামরিক গোষ্ঠী দেশটিকে শাসন করে। ১৯৬৭ থেকে ১৯৭০ সাল পর্যন্ত কেন্দ্রীয় সরকার ও দেশের পূর্বভাগের বিয়াফ্রা অঞ্চলের মধ্যে গৃহযুদ্ধ সংঘটিত হয়। প্রায় ১০ লক্ষ বিয়াফ্রান অধিবাসী খাদ্যাভাবে মৃত্যুবরণ করলে বিয়াফ্রা নাইজেরীয় সরকারের কাছে আত্মসমর্পণ করে। ১৯৯১ সালে দেশের রাজধানী লেগোস থেকে আবুজাতে স্থানান্তরিত করা হয়। ১৯৯৫ সালে সামরিক সরকার কেন সারো-উইওয়ার মৃত্যুদণ্ড কার্যকর করলে নাইজেরিয়াকে আন্তর্জাতিক শাস্তির শিকার হতে হয়। শেষ পর্যন্ত ১৯৯৯ সালে এসে একটি নির্বাচন অনুষ্ঠিত হয় এবং আবার বেসামরিক শাসন পুনঃপ্রতিষ্ঠিত হয়। কিন্তু ২১শ শতকে এসেও রাজনৈতিক সংঘাত ও সহিংসতা অব্যাহত রয়েছে। বর্তমানে দেশটি দ্রুত জনসংখ্যা বৃদ্ধি, রাজনৈতিক অস্থিতিশীলতা, বৈদেশিক ঋণের বোঝা, ধীর অর্থনৈতিক প্রবৃদ্ধি, সহিংস অপরাধের উচ্চহার এবং প্রশাসনিক পর্যায়ে ব্যাপক দুর্নীতিতে জর্জরিত।
বিরাট জনসংখ্যা ও অর্থনীতির কারণে নাইজেরিয়াকে প্রায়শই "আফ্রিকার দানব" নামে অভিহিত করা হয়। বিশ্ব ব্যাংক দেশটিকে একটি উত্থানশীল বাজার হিসেবে গণ্য করে। এছাড়া দেশটিকে আফ্রিকা মহাদেশের একটি আঞ্চলিক শক্তি, আন্তর্জাতিক রাজনৈতিক অঙ্গনে  একটি মধ্যম শক্তি,   এবং একটি উত্থানশীল বিশ্ব শক্তি হিসেবে চিহ্নিত করা হয়েছে।   কিন্তু এর বিপরীতে দেশটির মানব উন্নয়ন সূচক নিম্ন, যা বিশ্বে ১৫৮তম অবস্থানে রয়েছে। দেশটি আফ্রিকান ঐক্য (আফ্রিকান ইউনিয়ন) সংস্থার প্রতিষ্ঠাতা সদস্যরাষ্ট্র এবং জাতিসংঘ, কমনওয়েলথ অভ নেশনস, ওপেক ও একোওয়াস নামক বহুজাতিক সংস্থাগুলির সদস্য।
নামের ব্যুৎপত্তি
নাইজেরিয়া নাম শব্দটি দেশটির ভেতর দিয়ে প্রবাহিত নাইজার নদী থেকে এসেছে। নামটি উনিশ শতকের শেষে ফ্লোরা শ গঠন করেন। দেশের নাম সম্পর্কে আর তেমন কিছু জানা যায় না। ইউরোপীয় উপনিবেশবাদের পর থেকে তুয়ারেগ শব্দটির পরিবর্তে এই শব্দটির ব্যবহার চালু হয়।
পশ্চিম ব্লকের Ife এবং Oyo দেশগুলিও নাইজেরিয়া বিশিষ্ট Respektiveli এর নিরেস ছিল প্রায় 700-900 এবং 1400. ইল্-Ife Beliaves ইওরুবা পৌরাণিক দোলায় শোয়ান হয়েছে মানব জাতি এবং সাজ-সজ্জাকে, সোর্স আইটি অন্যান্য Predts অন্যান্য Sivilaizeshn ছিল. দক্ষিণ পশ্চিম নাইজেরিয়া আরেকটি বিশিষ্ট রাজ্য বেনিন কিংডম যার ক্ষমতা 15 এবং 19 শতকের মধ্যে স্থায়ী ছিল. স্প্যানিশ স্প্যানিশ ফার ইকো তাদের Dominans সুপরিচিত সিটি পৌঁছেছে হয়, চিঠি বি Porhugese লেগোস নামে নামকরণ করা হয়। দক্ষিণ-পূর্ব নাইজেরিয়ায় ইগ্বো মানুষের এনআরআই রাজ্যে 1911 পর্যন্ত 10th শতাব্দীর প্রায় বিতর্কিত তারিখ থেকে উদিত এবং অনাবাসী ভারতীয় শহর ইগ্বো সংস্কৃতির ভিত্তি হিসেবে বিবেচনা করা হয়। উপরন্তু, টিভ নাইজেরিয়া সংস্কৃতি নর্থ সেন্ট্রাল অঞ্চল বিভাগের ছয় BkC তারিখগুলি .. এই সংস্কৃতি থেকে বিখ্যাত ব্রোঞ্জ terracota ভাস্কর্য মাথা কিছু বিশ্বজুড়ে দেখানো হয়েছে।
প্রশাসনিক অঞ্চলসমূহ
thumb|alt=|নাইজেরিয়ার মানচিত্র, প্রশাসনিক বিভাগ সহ নাইজেরিয়া ছত্রিশটি রাজ্যে এবং একটি ফেডারেল ক্যাপিটাল টেরিটরিতে বিভক্ত, যা আরও ৭৭৪ স্থানীয় সরকার এলাকায় বিভক্ত।
নাইজেরিয়ার পাঁচটি শহর রয়েছে যার জনসংখ্যা মিলিয়নেরও বেশি (সবচেয়ে বড় থেকে ক্ষুদ্রতম): লাগোস, কানো, ইবাদান, বেনিন সিটি এবং  পোর্ট হারকোর্ট। লাগোস হল  আফ্রিকার বৃহত্তম শহর, যার জনসংখ্যা ১২ মিলিয়ন তার শহুরে এলাকায়।
জনসংখ্যা
জাতিসংঘের হিসাব অনুযায়ী, ২০২১ সালে নাইজেরিয়ার জনসংখ্যা ছিল ২,১৩,৪০১,৩২৩ জন |
গিলানি রেলওয়ে স্টেশন
সম্ভাব্য পুনরায় খোলার
দ্রুত ট্রানজিট স্কিম হিসাবে কেসিআর লুপের পরিকল্পিত পুনরায় খোলার জন্য স্টেশনটি পুনরায় চালু হতে পারে।
ভারতের সরকারি ভাষাসমূহ
ভারতের সংবিধান অনুযায়ী ভারত সরকারের দাপ্তরিক ভাষা দেবনাগরী অক্ষরে হিন্দি এবং ইংরেজি। সংবিধানে কোনো জাতীয় ভাষা নেই। হিন্দি এবং ইংরাজি বিভিন্ন দাপ্তরিক কাজে ব্যবহার করা হয়; যেমন, সংসদের কাজে, আইন ও বিচার বিষয়ক কাজে, রাজ্য সরকার এবং কেন্দ্র সরকারের মধ্যে বার্তা প্রেরণে ইত্যাদিতে।. রাজ্যগুলোর স্বাধীনতা আছে তাদের নিজেস্ব সরকারি ভাষা ঠিক করার। মূলত ১৪.৫-২৪.৫% মানুষ হিন্দিতে কথা বলেন, তবে মোটামুটি ৪৫% ভারতীয় হিন্দিভাষী অথবা এর কাছাকাছি ভাষায়। এই ৪৫% জনগণ হিন্দি ভাষা ভাষী রাজ্যে বসবাস করেন। বাকি ভারতীয় ভাষাগুলিতে কমবেশি ১০% করে জনগণ কথা বলেন।
রাজ্যগুলি আইন মোতাবেক তাদের সরকারি ভাষা ঠিক করতে পারে। সংবিধানের এই ধারায় রাজ্যগুলি শুধুমাত্র কেন্দ্রীয় সরকারের বিভিন্ন কাজে ব্যবহার করতে পারবে তাই নয়, রাজ্যের নিজেস্ব বিভিন্ন সরকারি কাজেও তারা সেই ভাষা গুলি ব্যবহার করতে পারবে এবং এই ভাষাগুলোর মাধ্যমে রাজ্য দেশের সাথেও সংযোগ স্থাপন করে।
ভারতের ব্রিটিশ শাসনের সময়ে ইংরাজি তাদের যুক্তরাষ্ট্রীয় স্তরে ব্যবহার হত। ১৯৫০ সালে সংবিধান গ্রহণের সময় পরিকল্পনা নেওয়া হয় ১৫ বছরের মধ্যে ধিরে ধিরে ইংরাজির বদলে হিন্দিকে বসানো হবে, কিন্তু পরবর্তীকালে আইন প্রনয়ন করে ইংরাজির ব্যবহার বহাল রাখা হয়। পরবর্তী পরিকল্পনা অনুযায়ী হিন্দিকে একক ভাবে সরকারি ভাষা করতে গেলে বিভিন্ন রাজ্য থেকে বাধা আসতে থাকে। অন্যান্য রাজ্যের সরকারি ভাষাকে সঙ্গে নিয়ে হিন্দি আজও সরকারি ভাষা হিসাবে চলে আসছে।
ইংরেজি ভাষার ব্যবহার
১৯৫০ সালে সংবিধান মোতাবেক দেবনাগরী অক্ষরে হিন্দি ভাষাকে রাষ্ট্রের সরকারি ভাষা হিসাবে ঘোষণা করা হয়। যদিও ২৬ জানুয়ারি ১৯৬৫ পর্যন্ত অর্থাৎ আরও ১৫ বছর ইংরাজিকে সরকারি ভাষা হিসাবে ব্যবহার করার অনুমতি দেওয়া হয়। এই পরিবর্তনের প্রত্যাশা অ-হিন্দি ভাষাভাষী মানুষের কাছে বিপদ সংকেত পাঠায়, বিশেষত দ্রাবিড়ীয় ভাষাভাষী মানুষের কাছে, যাদের ভাষার সাথে হিন্দির কোন যোগ নেই। এবং এর ফল স্বরূপ সরকারি ভাষা আইন, ১৯৬৩ গ্রহণ করা হয়। এই আইন বলে ১৯৬৫ পরেও হিন্দির সাথে ইংরাজিকেও সরকারি ভাষা হিসাবে স্বীকৃতি দেওয়ার কথা বলা হয়। ১৯৬৪ সালের শেষ দিকে ইংরাজি ভাষার ব্যবহার বন্ধ করার একটা প্রচেষ্টা করা হয়। বিক্ষোভ দেখানো হয় মহারাষ্ট্র, তামিলনাড়ু, পাঞ্জাব, পশ্চিমবঙ্গ, কর্ণাটক, পুদুচেরি এবং অন্ধ্রপ্রদেশ থেকে। কিছু বিক্ষোভ হিংসাত্মক হয়েও ওঠে। শেষ পর্যন্ত পরিকল্পনা ছেড়ে দিতে বাধ্য হতে হয়; এবং আইনটি সংশোধন করা হয়, ঠিক হয় যতদিন পর্যন্ত সকল রাজ্য হিন্দিকে তাদের রজ্যের সরকারি ভাষা হিসাবে স্বীকৃতি দিচ্ছে ততদিন ইংরাজি সরকারি ভাষা হিসাবে বহাল থাকবে এবং সংসদের উভয় কক্ষেই পাশ হতে হবে। তারপর থেকেই কেন্দ্র সরকার হিন্দির পাশাপাশি ইংরাজিকেও সহায়ক সরকারি ভাষা হিসাবে (“subsidiary/co- official language”) স্বীকৃতি দিয়ে আসছে। কিন্তু একি সঙ্গে হিন্দির ব্যবহার বাড়ানোর প্রচেষ্টা চালু রাখা হয়েছে।
রাজ্য পর্যায়ে আরও ২৫টি ভাষা সরকারি ভাষা হিসেবে স্বীকৃত।
সংসদীয় সভার কারজ বিবরণী এবং আইন
ভারতীয় সংবিধান সংসদীয় কারজ বিবরণীর ক্ষেত্রে এবং আইন প্রণয়নের ক্ষেত্রে কোন ভাষা ব্যবহার করা হবে তার উপর স্পষ্ট বিভাজিকা তৈরি করেছে। সংবিধানানুযায়ী সংসদের যেকোনো কাজ হিন্দি অথবা ইংরেজিতে করা যায়। ইংরেজির ব্যবহার ১৫ বছরের পর্বের পরই শেষ হয়ে গেছিলো, যদিও সরকারি ভাষা বিষয়ক আইন, ১৯৬৫ মোতাবেক আজও তার বৈধতা আছে। একি সঙ্গে কোনো ব্যক্তি যদি হিন্দি বা ইংরেজিতে তার বক্তব্য পেশ করতে অপারগ হন তাহলে তিনি স্পিকারের অনুমতি নিয়ে তার মাতৃভাষায় তার বক্তব্য পেশ করতে পারবেন। তবে আইনের ক্ষেত্রে বৈষম্য দেখা গেছে। সংবিধান অনুযায়ী একটি ভারিক্কি সম্পণ্য ভাষায় আইন প্রণয়নের কথা বলা হয়েছে এবং সেক্ষেত্রে ইংরেজিকে বেছে নেওয়া হয়েছে। যদিও সংসদ চাইলে অন্য ভাষায় করতে পারে। আজ পর্যন্ত সংসদ এই বিশেষ ক্ষমতার ব্যবহার করেনি। কদাচিৎ ক্ষেত্রে কোন বিল বা আইন আনার আগে হিন্দিতে তর্জমা করা হয়েছে, তাছাড়া ইংরেজিকেই আইন রচনার ভাষা হিসাবে রাখা হয়েছে।
বিচার সংক্রান্ত কাজ
সংবিধান অনুসারে দেশের সর্বচ্চ আদালত, সুপ্রিম কোর্টের সকল কাজ ইংরেজিতে করতে হবে। সংসদ চাইলে আইন করে এর পরিবর্তন করতে পারে, যদিও আজ পর্যন্ত করা হয়নি। কিছু কিছু হাইকোর্টে রাষ্ট্রপতির সম্মতি নিয়ে হিন্দিকে ঐচ্ছিক ভাষা হিসাবে রাখা হয়েছে, যেমন রাজস্থান, মধ্যপ্রদেশ, উত্তরপ্রদেশ এবং বিহার।
প্রশাসনিক কাজ
কেন্দ্র সরকার আইন বলে সকল কাজে হিন্দির ব্যবহার বৃদ্ধির কথা ভাবছে। সরকারি ভাষার আইন অনুসারে জনগণের জন্য করা সকল প্রসাশনিক নথিপত্র হিন্দি এবং ইংরেজিতে করার নির্দেশ দেওয়া হয়েছে। অন্যদিকে সরকারি আইন বিষয়ক আইন কেন্দ্র সরকারের সকল কার্যালয় গুলোর মধ্যে বার্তা প্রেরণ এবং কথোপকথনের জন্য হিন্দির ব্যবহারকে প্রাধান্য দেওয়া হয়েছে কেবল মাত্র তামিলনাড়ুতে অবস্থিত কার্যালয়গুলো বাদ দিয়ে, সেখানে এই আইন বলবত নয়। যদি প্রয়োজন হয় তবে তা অন্য আঞ্চলিক ভাষায় তর্জমা করার কথাও বলা হয়েছে। তবে একি কার্যালয় গুলির মধ্যে বিভিন্ন কাজের জন্য হিন্দির ব্যবহার বাড়ানোর কথাও বলা হয়েছে। বিভিন্ন নথিপত্রে নোট এবং চিরকুট রাখার জন্য হিন্দি অথবা ইংরেজির ব্যবহারের কথা বলা হচ্ছে। একি সঙ্গে যে কোন অভিযোগের প্রতিকার চেয়ে ভারতে ব্যবহৃত যে কোন ভাষায় দরখাস্ত করার অনুমতি দেওয়া হয়েছে।
বাস্তবায়ন
ভারত সরকার হিন্দির ব্যবহার বাড়ানোর জন্য বিভিন্ন প্রচেষ্টা করা হচ্ছে। দক্ষিণ ভারতে হিন্দির ব্যবহার বাড়ানোর জন্য “দক্ষিণ ভারত হিন্দি প্রচার সভা” (প্রধান কার্যালয়ঃ চেন্নাই) নামে একটি সংঘ তৈরি করা হয়েছে। এছাড়াও বেঙ্গালুরু, তিরুবন্তপুরম, মুম্বাই, কলকাতা, গুয়াহাটি, ভূপাল, দিল্লি এবং গাজিয়াবাদে হিন্দির ব্যবহার বাড়ানোর জন্য আঞ্চলিক কার্যালয় খোলা হয়েছে, যাতে কেন্দ্র সরকারের কার্যালয়গুলিতে হিন্দির ব্যবহার বৃদ্ধি হয়। হিন্দি ব্যবহার বাড়ানোর বাৎসরিক লক্ষ্যমাত্রাও স্থির করা হয়েছে। সরকারি ভাষা নিয়ে “কেন্দ্রীয় হিন্দি কমিটি” গঠন করা হয়েছে ১৯৬৭ সালে। এবং সংসদীয় কমিটি গঠন করা হয়েছে ১৯৭৬ সালে। এর কাজ পর্যায়ক্রমিক ভাবে রাষ্ট্রপতির এবং কাছে কতটা অগ্রগতি হয়েছে তাই নিয়ে তথ্য পেশ করা। প্রতিটি শহরে অন্তত ১০টি কেন্দ্র সরকারের দপ্তর এবং একটি হিন্দি প্রচার কমিটি স্থাপন করা হয়েছে। কোন কেন্দ্রীয় সরকারের কর্মচারী সম্পূর্ণ হিন্দিতে তার কাজ করলে আর্থিক পুরস্কারও ঘোষণা করা হয়েছে। প্রতিটি কেন্দ্র সরকারের কার্যালয়ে হিন্দি সেল গঠন করা হয়েছে।
ভারতের রাজ্য ও কেন্দ্রশাসিত অঞ্চলগুলিতে বর্তমানে ব্যবহৃত ভাষাসমূহ
<section begin=ভারতের রাজ্য ও কেন্দ্রশাসিত অঞ্চলগুলিতে বর্তমানে ব্যবহৃত ভাষাসমূহ />
নাৎসি বন্দীশিবির
thumb|'ক্যাম্প রাশিয়া' নির্মাণে বন্দিদের খাটানো ১৯৩৩ থেকে ১৯৪৫ খ্রিস্টাব্দের মধ্যে নাৎসি জার্মানিতে সহস্রাধিক বন্দীশিবির পরিচালনা করা হতো। জার্মানির মূল ভূখণ্ড এবং জার্মান অধিকৃত অন্যান্য ইউরোপীয় অঞ্চলে এই বন্দীশিবিরগুলি অবস্থিত ছিল।
১৯৩৩ সালে অ্যাডলফ হিটলার জার্মান চ্যান্সেলর নির্বাচিত হবার পর প্রথম বন্দীশিবিরগুলি প্রতিষ্ঠা করা হয়। ১৯৩৪ সালে "দীর্ঘ ছুরির রাত্রি"(হিটলারের নির্দেশে সংঘটিত বিচারবহির্ভূত হত্যাকাণ্ড) সংঘটনের পর শ্যুৎসষ্টাফেলন (এসএস) বাহিনীর তত্ত্বাবধানে বন্দীশিবিরগুলি প্রতিষ্ঠা করা হয়। শুরুতে অধিকাংশ সদস্যই ছিল জার্মান কমিউনিস্ট পার্টির সদস্য। পরবর্তীতে "স্বভাবগত অপরাধী", "সমাজবিরোধী" এবং "ইহুদি"দের এসব বন্দীশিবিরে বন্দী করা হতে থাকে। দ্বিতীয় বিশ্বযুদ্ধের পর বন্দীশিবিরগুলিতে বন্দীর সংখ্যা ব্যাপকভাবে বাড়তে থাকে। ২য় বিশ্বযুদ্ধে মিত্রশক্তি বিজয়ী হলে বন্দীশিবিরগুলির বন্দীদের মুক্ত করা হয়। তবে ইতোমধ্যে লাখ লাখ মানুষ মৃত্যুবরণ করেছিল।
এক হাজারেরও বেশি বন্দীশিবির প্রতিষ্ঠা করা হয়েছিল এবং ১৬ লক্ষ ৫০ হাজার মানুষ সেগুলিতে বন্দী হিসেবে নিবন্ধিত হয়েছিল।
পটভূমি
ধারণা করা হয়, দ্বিতীয় বুর যুদ্ধের সময় ব্রিটিশরা বন্দীশিবির ধারণাটির উদ্ভব ঘটায়। তবে ঐতিহাসিক ড্যান স্টোন-এর মতে, ফিলিপাইন ও কিউবায়ও বন্দীশিবিরের প্রচলন ছিল। ড্যানের মতে, এটি উপনিবেশবাদী চিন্তাধারার একটি যুক্তিসংগত বিস্তার। তবে দক্ষিণ আফ্রিকায় ব্রিটিশ পরিচালিত বন্দীশিবিরে নাৎসিদের বন্দীশিবিরের মত পদ্ধতিগত গণহত্যার প্রচলন ছিল না। নাৎসি বন্দীশিবিরে মৃত্যুহার ছিল ৪৫%, যা ব্রিটিশ বন্দীশিবিরে মৃত্যুহারের দ্বিগুণ।
প্রথম বিশ্বযুদ্ধে অনেক সৈন্যকেই যুদ্ধবন্দী করে রাখা হয়। যে সকল স্থানে তাদের বন্দী রাখা হয়, সেই স্থানগুলোর অনেকগুলোতেই নাৎসি বন্দীশিবির প্রতিষ্ঠা করা হয়। জার্মানিতে অনেক বন্দীকেই প্রয়োজনীয় আহার্য থেকে বঞ্চিত করে বিপজ্জনক পরিবেশে রাখা হয়, যা ১৯০৭ সালের হেগ সম্মেলন চুক্তির সুস্পষ্ট লঙ্ঘন ছিল। আর্মেনীয় গণহত্যার সময় আর্মেনীয়দের সিরিয়ার মরুভূমিতে নির্বাসিত করার আগে দুর্বিষহ পরিবেশে আটকে রাখা এবং প্রথম বিশ্বযুদ্ধোত্তর সময়ে অনেক পূর্ব ইউরোপীয় ইহুদি ব্যক্তি জার্মানিতে ফিরলে তাদের "অবাঞ্ছিত বিদেশী" হিসাবে আখ্যায়িত করে আটকে রাখা হয়। জার্মানি, ইতালি, ফ্রান্স ও বেলজিয়ামে অনেক সন্দেহভাজন নাগরিকদের নাগরিকত্ব কেড়ে নিয়ে বাধ্যতামূলক শ্রমে নিয়োজিত করা হয়।
ইতিহাস
১৯২৯ সালের মহামন্দার ফলে জার্মানিতে ভাইমার প্রজাতন্ত্র অস্থিতিশীল হয়ে পড়ে। ১৯৩০ সালে নির্বাচিত সরকারের পতন ঘটে। পল ভন হিন্ডেনবুর্গ ভাইমার সংবিধানের ৪৮ অনুচ্ছেদ অনুযায়ী একের পর এক চ্যান্সেলর নিয়োগ দিতে থাকেন। পূর্বসূরি ফ্রানৎস ফন পাপেনের সাথে সমঝোতা করে হিটলার ক্ষমতায় আসীন হতে সক্ষম হন।
মূলত নাৎসিবিরোধীদের অবদমনের লক্ষ্যেই নাৎসি বন্দীশিবিরের উৎপত্তি। ১৯৩৩ সালের রাইখষ্টাগ অগ্নিকাণ্ডকে অজুহাত বানিয়ে হাজার হাজার মানুষকে নাৎসি সরকার গ্রেফতার করে। "রাইখষ্টাগে অগ্নিকাণ্ড সম্পর্কিত অধ্যাদেশ" জারি করে সকল প্রকার ব্যক্তিস্বাধীনতা বিলুপ্ত ঘোষণা করা হয়। ৩ মার্চ ট্যুরিঙেন রাজ্যের নোরা শহরের একটি বিদ্যালয়ে সর্বপ্রথম বন্দীশিবির প্রতিষ্ঠা করা হয়। ৫ই মার্চের নির্বাচনের পরে আটকের সংখ্যা ক্রমাগত বাড়তে থাকে। স্থানীয় পুলিশ, শ্যুৎস্টাফেলন প্রভৃতি বন্দীশিবিরগুলি পরিচালনার দায়িত্ব গ্রহণ করে।
"সুরক্ষা দেবার জন্য নিরাপদ হেফাজতে নেওয়া",কিংবা "রাষ্ট্রদ্রোহী আচরণ প্রতিহতকরণ"- এ সকল ভিত্তিতে মানুষদের বন্দীশিবিরে ধরে নিয়ে যাওয়া হতো। খবরের কাগজগুলো এ সময় বিশাল প্রতিবেদন রচনা করত এবং ঐ প্রতিবেদনে বন্দীশিবিরের বন্দীদের তীব্র ভর্ৎসনা করত। আশি শতাংশ বন্দী ছিল কমিউনিস্ট ও দশ শতাংশ বন্দী সোশ্যাল ডেমোক্রেট পার্টির সদস্য ছিল। মার্টিন শুমাখারের মতে, ভাইমার যুগের ২৪১ জন সাংসদকে বন্দী করে রাখা হয়। ১৯৩৩ সালে "খ্রিস্টীয় দায়মুক্তি" নামক বহুল প্রচারিত একটি সাধারণ ক্ষমার মাধ্যমে অনেকেই মুক্তি পান।
১৯৩৪-১৯৩৭
১৯৩৩ সালের ২৬শে জুন হেনরিক হিমলার থিওডোর আইকে-কে দাচাউ বন্দীশিবিরের দ্বিতীয় সেনাধ্যক্ষ হিসেবে নিয়োগ দেন। বন্দীশিবিরটি অন্যান্য বন্দীশিবিরের জন্য আদর্শ হয়ে উঠে। অবাধ্য কয়েদিদের জন্য চাবুকাঘাতসহ অনেক কঠোর শাস্তির ব্যবস্থা রেখে তিনি একটি শাস্তি আইন প্রণয়ন করেন। ১৯৩৪ সালে লাইখটেনবুর্গ ক্যাম্পের নিয়ন্ত্রণ হিমলারের নির্দেশে শ্যুৎস্টাফেলন থেকে প্রুশীয় প্রশাসনের হাতে চলে যায়। ১৯৩৪ এর ডিসেম্বরে বন্দীশিবির পরিদর্শন দপ্তর (আইকেএল) প্রতিষ্ঠা করা হয়, যার প্রথম প্রধান ছিলেন থিওডোর আইকে। এর অধীনে সকল ক্যাম্পের ভার ন্যস্ত করা হয়।
১৯৩৩ সালের খ্রিষ্টীয় দায়মুক্তি হিমলারকে ক্রুদ্ধ করে। তিনি একে নাৎসি সরকারের সবচেয়ে বড় ভুল হিসাবে বর্ণনা করেন। তিনি কমিউনিস্ট, সামাজিক গণতন্ত্রী, ফ্রিম্যাসন, ইহুদি - এ শ্রেণির মানুষকে অধঃপতিত বলে গণ্য করতেন। হিটলার হিমলারের চিন্তাধারার সঙ্গে সহমত হয়ে ১৯৩৬ সালে তাকে পুলিশপ্রধান নিযুক্ত করেন।
১৯৩৬ সালে প্রতিষ্ঠিত ছয়টি এসএস শিবিরের মধ্যে শুধূ্ দুইটিই ১৯৩৮ সালে সক্রিয় ছিল। পুরনো বন্দীশিবিরগুলির জায়গায় আইকে নতুন বন্দীশিবির প্রতিষ্ঠা করেন। বন্দীশিবিরগুলিতে বন্দিদের শিবিরের উর্দি ও ব্যাজ পরিধান করতে হতো। এগুলো তারকাঁটা, নজরদারী ফাঁড়ী ও সেনাশিবির দ্বারা বেষ্টিত ছিল। বিশেষভাবে প্রশিক্ষিত তরুণদের এর নিরাপত্তারক্ষী হিসাবে নিযুক্ত করা হত।
১৯৩৭-১৯৩৯
নতুন বন্দীদের আবাসনের জন্য ফ্লোসেনবুর্গ, মাউটহাউযেন এবং রাভেনসবুর্গ এলাকায় তিনটি বন্দীশিবির স্থাপন করা হয়, এদের মধ্যে র‍্যাভেন্সবুর্গ প্রথম নারী বন্দীশিবির। মহামন্দা নিরসনের ফলে বেকারত্বের হার অনেকটাই কমে যায়। তাই কর্মে অনিচ্ছুক ব্যক্তিদের গ্রেফতার করে কর্মরতদের দিয়ে কঠোর পরিশ্রম করানো হত। কুখ্যাত নাৎসিবাদী স্থপতি আলবার্ট স্পির সর্বত্র নাৎসি সৌধ প্রতিষ্ঠা করতে চেয়েছিলেন। এজন্য বন্দীশিবিরের বন্দীদের শ্রমিক হিসেবে ব্যবহার করা হতো।
১৯৩৮ সালে চেকোস্লোভাকিয়া এবং অস্ট্রিয়া দখল করার পর চেক এবং অস্ট্রিয়ানদের গণহারে গ্রেফতার করে বন্দীশিবিরে পাঠানো হয়। ইহুদীদের অন্তরীণ হওয়ার হার ক্রমেই বৃদ্ধি পায়। ক্রিস্টালনাখট গণহত্যার পরে হাজার হাজার ইহুদিকে গ্রেফতার করে ক্যাম্পে পাঠানো হয়। নির্যাতন,খুন, লুণ্ঠনের শিকার হয়ে অনেকেই মৃত্যুবরণ করে। এসময় অবশ্য ইহুদি হত্যা নয়, বরং তাদের বিদেশ গমনে বাধ্য করাই ছিল ইহুদি নির্যাতনের মুখ্য উদ্দেশ্য।
দ্বিতীয় বিশ্বযুদ্ধ
১৯৩৯ সালে বন্দিদের পোলীয় উর্দিতে সজ্জিত করে পোল্যান্ড সীমান্তে পাঠিয়ে গণহারে হত্যা করে জার্মানি মিথ্যা নাটক মঞ্চস্থ করে, যাতে সে পোল্যান্ড আক্রমণ করতে পারে।
১৯৪১ সালে পাঁচটি নতুন বন্দীশিবির স্থাপন করা হয়। ঐ বছর এসএস বাহিনীর হাইকমান্ডের নির্দেশ মোতাবেক অসুস্থ এবং কাজ করতে অক্ষম, এমন বন্দিদের 'অপারেশন ১৪এফ১৩' এর মাধ্যমে হত্যা করা হয়। সোভিয়েত যুদ্ধবন্দিদের 'অপারেশন ১৪এফ১৪" এর মাধ্যমে নির্বিচারে খুন করে জার্মান বাহিনীর সদস্যরা। ১৯৪২ এর ভেতরে আউশভিটজ বন্দীশিবিরে বিষাক্ত জিকলন-বি গ্যাস প্রয়োগের ফলে ৪২,০০০ সোভিয়েত মৃত্যুবরণ করেন।
পরিসংখ্যান
ওয়াখসম্যানের মতে,২৭টি প্রধান বন্দীশিবির এবং ১১০০টি গৌণ বন্দীশিবিরে বন্দিদের আটকে রাখা হয়েছিল।
ইতিহাসবিদ অ্যাডাম টুজের হিসাব অনুযায়ী,১৬ লক্ষ ৩০ হাজার নিবন্ধিত বন্দির মধ্যে ১১ লক্ষ বন্দীশিবিরে মারা যায়। আউশভিটজ গ্যাস প্রকোষ্ঠে আরো ১০ লক্ষ বন্দিকে বিষাক্ত গ্যাস প্রয়োগে হত্যা করা হয়। এই ক্যাম্পগুলোতে সর্বমোট ২০ থেকে ২৮ লক্ষ মানুষ প্রাণ হারান।
মুক্তি
১৯৪৪-১৯৪৫ সালের ভেতরে মিত্রশক্তি নাৎসি সাম্রাজ্যের অনেক বন্দীশিবির বন্ধ করে দেয়।
১৯৪৪ সালে সোভিয়েতরা সর্বপ্রথম মাজদানেক বন্দীশিবির আবিষ্কার করে। এছাড়াও আরো অনেক বন্দীশিবির তারা আবিষ্কার ও মুক্ত করে। তবে এগুলোর অধিকাংশ বন্দিকে জার্মানরা আগেই সরিয়ে ফেলে।
অনেক বন্দিই জার্মান উৎপীড়ন এবং অপুষ্টির কারণে মুক্তি পাওয়ার বছরখানেকের মধ্যেই মৃত্যুবরণ করে।
পরবর্তী ঘটনাপ্রবাহ
বন্দীশিবিরের অনেক বন্দিই তাঁদের অভিজ্ঞতা বই আকারে প্রকাশ করেন। এদের মধ্যে ১৯৪৭ সালে প্রিমো লেভি তাঁর অভিজ্ঞতা "ইফ দিস ওয়াজ এ ম্যান" গ্রন্থে লিপিবদ্ধ করে সাড়া জাগাতে সক্ষম হন।
লুইজি গ্রোসসি
লুইজি গ্রোসি (১০ মে ১৯২৫ – ১৪ আগস্ট ২০০৮) ছিলেন একজন ইতালীয় স্প্রিন্টার। তিনি ১৯৫২ গ্রীষ্মকালীন অলিম্পিকে পুরুষদের ২০০ মিটারে প্রতিদ্বন্দ্বিতা করেছিলেন।
X
X (উচ্চারণ: এক্স) লাতিন বর্ণমালার চতুর্বিংশ বর্ণ।
কম্পিউটিং কোড
সি প্রোগ্রামিং ভাষায়, 'x'-এর পর শূন্য (0x বা 0X) দ্বারা হেক্সাডেসিমেলের আক্ষরিক মানগুলি নির্দেশ করতে ব্যবহৃত হয়।
হার্টফোর্ড, কানেটিকাট
থাম্ব| হার্টফোর্ড মার্কিন যুক্তরাষ্ট্রের কানেটিকাট অঙ্গরাজ্যের রাজধানী। কানেটিকাট ১৯৬০ সালে কাউন্টি সরকার বিলুপ্ত করার আগে এটি হার্টফোর্ড কাউন্টির সদর দপ্তর ছিল। ২০১০ সালের আদমশুমারি অনুযায়ী, জনসংখ্যায় হার্টফোর্ড কানেটিকাটের চতুর্থ বৃহত্তম শহর। এটি গ্রেটার হার্টফোর্ড মেট্রোপলিটন এলাকার প্রধান শহর।